
Parlamentul  României

Camera  Deputaţilor
 Comisia pentru tehnologia informaţiei  şi comunicaţiilor                                                                                        





      

PL.x 48/ 2009




RAPORT 
asupra proiectului de Lege pentru respingerea OUG nr.211/2008 pentru modificarea OUG nr.106/2008 privind înfiinţarea Autorităţii Naţionale pentru Comunicaţii
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a fost sesizată spre dezbatere, în procedură de urgenţă, cu proiectul de Lege pentru respingerea OUG nr.211/2008 pentru modificarea OUG nr.106/2008 privind înfiinţarea Autorităţii Naţionale pentru Comunicaţii, trimis cu adresa nr. PL.x 48 din 11 februarie 2009.
Comisia juridică, de disciplină şi imunităţi a avizat favorabil proiectul de Lege pentru respingerea OUG nr.211/2008 pentru modificarea OUG nr.106/2008 privind înfiinţarea Autorităţii Naţionale pentru Comunicaţii, prin avizul nr.48/25.02.2009.
Comisia pentru administraţie publică, amenajarea teritoriului şi echilibru ecologic a avizat favorabil proiectul de Lege pentru respingerea OUG nr.211/2008 pentru modificarea OUG nr.106/2008 privind înfiinţarea Autorităţii Naţionale pentru Comunicaţii, prin avizul nr.26/227/26.02.2009. 
Consiliul Legislativ, prin avizul nr.1580/08.12.2008, a avizat favorabil proiectul de Ordonanţă de urgenţă a Guvernului pentru modificarea OUG nr.106/2008 privind înfiinţarea Autorităţii Naţionale pentru Comunicaţii.

În şedinţa din 2 februarie 2009, Senatul a adoptat proiectul de Lege pentru respingerea OUG nr.211/2008 pentru modificarea OUG nr.106/2008 privind înfiinţarea Autorităţii Naţionale pentru Comunicaţii.
Ordonanţa de urgenţă a Guvernului nr.211/2008 pentru modificarea OUG nr.106/2008 privind înfiinţarea Autorităţii Naţionale pentru Comunicaţii are ca obiect stabilirea modalităţii în care se face transmiterea personalului şi a infrastructurii asociate funcţiei de administrare şi gestionare la nivel naţional a domeniilor .ro şi .eu de la Institutul de Cercetare - Dezvoltare în Informatică – ICI Bucureşti către Autoritatea Naţională pentru Comunicaţii.
În raport cu obiectul şi conţinutul său, iniţiativa legislativă face parte din categoria legilor ordinare. 
Potrivit art. 75 din Constituţia României, republicată, şi a art. 92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

În şedinţa din 07.05.2009, în urma examinării proiectului de Lege, membrii Comisiei au hotărât, cu 10 voturi pentru şi 3 voturi împotrivă, să propună plenului Camerei Deputaţilor adoptarea proiectului de Lege pentru respingerea OUG nr.211/2008 pentru modificarea OUG nr.106/2008 privind înfiinţarea Autorităţii Naţionale pentru Comunicaţii, în forma adoptată de Senat, pe considerentul că reglementarea a rămas fără obiect, având în vedere faptul că a fost aprobat proiectul de Lege pentru respingerea OUG nr.106/2008 privind înfiinţarea Autorităţii Naţionale pentru Comunicaţii, prin care administrarea domeniilor .ro şi .eu a fost transferată Autorităţii Naţionale pentru Comunicaţii. În susţinere, s-a ţinut cont şi de faptul că în momentul de faţă sunt în vigoare prevederile OUG nr.22/2009, prin care se abrogă OUG nr.106/2008.
PREŞEDINTE,

Relu Fenechiu

